આ બાબતે વધુ માહિતી આપતાં અહીંના સ્થાનિક રહેવાસી મુકુંદ જોષીએ સુધરાઈ પ્રત્યે રોષ દાખવતાં મિડ-ડે LOCALને કહ્યું હતું કે ‘આ રોડ પર સુધરાઈએ રિનોવેશન પહેલાં જ પથ્થરોના ઢગલા કરી રાહદારીઓને હેરાન કર્યા હતા. હવે જ્યારે રિનોવેશન પૂરું થયું છે ત્યારે અહીંયા લોકો વાહન પાર્ક કરી રહ્યા છે. એથી એવું લાગી રહ્યું છે કે રાહદારીઓ અને વાહનચાલકો માટે કેટલું પણ રિનોવેશન કરો તેમની સમસ્યા એવી ને એવી જ રહેવાની છે.’